Marvin Gaye

Marvin Gaye (født Marvin Pentz Gay jr. 2. april 1939, død 1. april 1984) var en amerikansk sanger, komponist, musiker, musikkarrangør og musikkprodusent. Hans musikalske sjanger var pop, soul og R&B og han fikk internasjonal berømmelse i løpet av 1960- og 1970-tallet som musiker på Motown-selskapet. Hans beste sanger og album er høyt anerkjent og han er ofte omtalt som en av de beste musikere på sitt område. Hans død var plutselig og tragisk da han ble skutt av sin egen far.


== Musikeren ==
Som så mange afroamerikanske musikere, var det i kirken Marvin Gaye opptrådte med sang de første gangene. Faren var pastor i pinsemenigheten House of God. Han begynte sin karriere i Motown i 1960 og ble snart Motowns mestselgende mannlige artist. Han fikk utallige hitsanger i løpet av 1960-tallet, blant dem «Stubborn Kind of Fellow», «How Sweet It Is (To Be Loved By You)», «I Heard It Through the Grapevine», og flere duetter med Tammi Terrell, inkludert «Ain't No Mountain High Enough» og «You're All I Need to Get By», før han bevegde seg videre mot sitt personlige musikalske uttrykk.
Sammenlignbart med Stevie Wonder forsøkte Gaye å bekjempe den restriktive prosessen med å skape hitssanger innenfor Motowns innspillingsmaskineri hvor utøvere og komponister og musikkprodusenter generelt ble holdt adskilt. Gaye tvang Motown til å utgi sitt 1971-album «What’s Going On», som i dag er hyllet som ett av de beste album noensinne i USA. Påfølgende utgivelser beviste at Gaye, som hadde vært deltids-komponist for Motown i sine første år hos plateselskapet, at han kunne skrive og produsere sine egne sanger uten å støtte seg til Motown-systemet. Denne bedriften skapte rom for andre afroamerikanske musikere som Stevie Wonder, Luther Vandross, og Babyface.
I løpet av 1970-tallet kom Gaye til å utgi flere andre fremstående album, inkludert «Let's Get It On» og «I Want You», og han hadde hitsanger med soul-singler som «Let's Get It On», «Got to Give It Up», og «Sexual Healing». På den tiden da han ble drept av sin far i 1984 var Gaye blitt etablert en av de mest innflytelsesrike soulartister. Han har fått en stjerne på Hollywood Walk of Fame.


== Tragisk død ==
Gayes berømmelse hadde gitt ham et alvorlig narkotikaproblem som ble etterfulgt av paranoide trekk. På den siste turneen hadde han en stab av livvakter og bar også skuddsikker vest. På slutten av turneen ville han isolere seg selv hos foreldrene. Han truet med å begå selvmord flere ganger i bitre krangler med faren, Marvin senior.
Den 1. april 1984, én dag før hans 45. fødselsdag ble Gaye skutt og drept av sin far i en hissig krangel. Gayes slektninger har siden argumentert at Gaye i realiteten begikk selvmord ved å presse faren til ytterkanten av hva han maktet for å bli drept.
Gaye etterlot seg tre barn, sønnen Marvin Pentz Gaye III (f. 1966), datteren Nona Marvisa (f. 1974) og sønnen Frankie Christian (f. 1975). Marvin Gaye senior døde av lungebetennelse i 1998.
Marvin Gaye jr ble innlemmet i Rock and Roll Hall of Fame i 1987.


== Plateutgivelser (utvalg) ==


=== Singler i USA og Storbritannia ===
De følgende singler nådde Top Ten i enten USA eller de tilsvarende lister i Storbritannia. Inkludert er også de singler som nådde førsteplassen på de amerikanske R&B-listene.


== Referanser ==


== Eksterne lenker ==
Offisielt nettsted 
(en) Marvin Gaye – kategori av bilder, video eller lyd på Commons 
(en) Marvin Gaye på Internet Movie Database 
(da) Marvin Gaye på Filmdatabasen 
(en) Marvin Gaye på AllMovie 
(en) Marvin Gaye hos Rotten Tomatoes 
(en) Marvin Gaye hos The Movie Database 
(en) Marvin Gaye hos Internet Broadway Database 
(en) Marvin Gaye på Discogs 
(en) Marvin Gaye på MusicBrainz 
(en) Marvin Gaye på Spotify 
(en) Marvin Gaye på Songkick 
(en) Marvin Gaye på Genius — sangtekster 
(en) Marvin Gaye på AllMusic 
Marvin Gaye på Facebook 
Marvin Gaye på YouTube 
Marvin Gaye på Myspace 
Marvin Gaye Lyrics Page
Find A Death – Marvin Gaye
Tribute and Memorial Event in Ostend, Belgium
Marvin Gaye's Father and Killer Dies (BBC News)
Rock & Roll Hall of Fame page on Marvin Gaye